שיחת הכרות עם תלמיד: (הפנייה בלשון זכר נעשית רק לצורך אחידות)

**מטרתה של שיחת ההכרות עם התלמיד הינה יצירת קשר בלתי אמצעי עם תלמידים בחינוך המיוחד.**

**חישבו על רעיונות יצירתיים לקיום השיח (משחק, תקשורת חליפית, חלוקה למספר פגישות קצרות ועוד)** על מנת לעזור לילד להביא לידי ביטוי את עצמו בצורה המתאימה לו.

**לקראת השיחה עליך להתכונן יחד עם המורה המאמן על מנת שתוכל להצליח להפיק את מקסימום הלמידה מראיון זה. במהלך השיחה כתוב בנקודות / הקלט (הפנה את תשומת לב הילד לכך והסבר לו שקשה לך לזכור את כל הדברים החשובים שאמר לך) ובסיומו ערוך את תשובותיך ע"פ כללי הכתיבה האקדמית.**

**חשוב שיתקיים שיח (ולא ראיון). השאלות הן עבורכן לצורך הובלת השיח.**

התחל ביצירת אוירה נוחה ומאפשרת, התאם את הזמן והמקום לצרכי הילד. כמובן שיש להתאים את השפה, כמות השאלות ואורכן ליכולתו של הילד.

* הצגה עצמית

רעיונות לשיח משותף לצורך היכרות:

* מה שמך? (רק אם לא ידוע שמו) / אתה אוהב את השם שלך? / למה קראו לך כך?
* בן כמה אתה?
* תספר לי איפה למדת בעבר / בי"ס או כיתה שאהבת...
* שיח על המשפחה- כמה נפשות במשפחה שלך? במה אמא ואבא עוסקים, מה אתה אוהב לעשות עם אמא ואבא, קשר עם אחים, תפקידים בבית, מה אתה אוהב לעשות בבית כשאתה פנוי?
* **בקהילה**- יישוב שגר בו, מה עושה אחר הצהריים, חוגים שאוהב, חברים ביישוב/שכונה ועוד.
* **כוחות**- משהו שאתה מצליח בו, תחביב, מקצוע שאתה אוהב ללמוד או מקצוע שאתה טוב בו.
* **בי"ס**- האם אתה אוהב להגיע לבי"ס? אילו מקצועות לומדים בכיתה?,מורים אהובים, הפסקה- מה אתה עושה? מה אתה אוהב /לא אוהב בביה"ס?.
* **אתגרים**- יש משהו שמאתגר אותך?, ביה"ס, לימודים, חברים, משפחה.
* מה עוד תרצה לספר לי עליך?
* מהו החלום שלך?
* מה חשוב שאדע לעשות עם התלמידים שיהיו לי בעתיד?

לאחר השיחה עם התלמיד, השלם חלק זה המהווה רפלקציה ומאפשר לך ללמוד ולהסיק מסקנות.

* תארי בקצרה כיצד התקיימה השיחה (היכן, כמה פעמים נפגשתם? האם ובמה שיחקתם?)
* האם הילד שיתף פעולה? האם היה מעוניין בשיחה ובישיבה המשותפת? (כיצד ראית זאת? האם הבחנת
* מה למדת על הילד מבין השורות של השיחה (ביישן, זורם, חשדן, מוצף, מכסה על הדברים, מתמודד, משתף...)
* מה למדת מהשיחה על עצמך?
* במה לדעתך השיחה תרמה לקשר שלך עם הילד?
* האם היה חלק בשיחה שהיית עושה אחרת? איך ומדוע?